text: L'esquerra independentista creu que «la Constitució és una presó» | NacióDigital
  L'esquerra independentista creu que «la Constitució és una presó»
  per Redacció BCN , 5 de desembre de 2006 a les 16:36 |
  Aquesta informació es va publicar originalment el 5 de desembre de 2006 i, per tant, la informació que hi apareix fa referència a la data especificada.
  Diem que la Constitució Espanyola és un presó, i algú podria pensar que la comparació és excessiva. El cert és, però, que els paral·lelismes entre una cosa i l'altra són notables.
  En una presó ningú no hi és voluntàriament. La constitució en qüestió tampoc no compta amb l'aprovació explícita de les persones a qui afecta. De fet, només una petita minoria de l'actual cos electoral va votar afirmativament a la consulta de 1978. Un referèndum de dubtosa legitimitat democràtica, fet sota l'amenaça del retorn a la dictadura i vigilat de prop pels militars feixistes.
  D'una presó tampoc no se'n surt quan un vol. De l'España Constitucional, els catalans i les catalanes no podem prescindir-ne quan ens sembli convenient. L'anomenada Carta Magna nega el dret d'autodeterminació, i otorga a les Fuerzas Armadas, i no a la voluntat popular, la preservació de la unitat de l'Estat espanyol.
  I a la presó, ho sap tothom, no s'hi està bé. Com ha quedat demostrat un altre cop en el procés de reforma dels estatuts d'autonomia, l'acutal marc legal impedeix de manera manifesta que els ciutadans d'aquest país tinguem els recursos i els instruments jurídics per avançar cap a una societat justa i lliure.
  Ningú no vol viure en una presó, i nosaltres tampoc. Volem viure en uns Països Catalans on tots i totes nosaltres decidim què volem ser en llibertat. Per això cal enderrocar la Constitució Espanyola, i qualsevol altre mur que se'ns posi davant.
  Enderroquem la constitució espanyola, construïm els Països Catalans.
  Nova Planta del 1976
  Per l'almogàver el 24 de gener de 2007 a les 08:31
  Sóc un català de Xuquer enllà i no voldria res dels borbons i les seues constitucions.La primra Constitució va ser el 29 de juny de 1707 arrant d'una desfeta en Almansa i una crema d'una de les ciutats que més estime, Xàtiva.Totes les constitucions que han vingut després son i han estat només per destruïr el poble Català. Prenem l'esperit dels almogàvers i endavant cap a la independència.
  QUIN CONTITUCIÓ?
  Per Anònim el 6 de desembre de 2006 a les 21:24
  LA ESPAYOLA? PER QUE YO NO LA VAIXS VUTA, NO TINC CONTITUCIÓ. CONSTITUCIÓ "NO"GRACIAS, PER LO QUE SERBAIXSNOMÉSPERE ELLS, NUSALTRES SOM CATALANS NO ESPAYOS